Diari Oficial de la Generalitat Valenciana


Sumari del DOGV 6564, del 13-07-2011 (2011/7460)

Notificació de la sentència dictada en el judici ordinari número 1472/2010.
---------------------------------------------------------------------------

### Dades del document

Número de DOGV
:   6564

Data del DOGV
:   13-07-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/7460


Organisme emissor
:   Jutjat de Primera Instància Número 18 de València

Tipus de document
:   Edicte

Notificació de la sentència dictada en el judici ordinari número 1472/2010. [2011/7460]  
procediment ordinari 001472/2010.  
Demandant: Banco Español de Crédito, SA.  
Procurador: Alonso Moreno Martínez.  
Demandat: Josep Lluis Novo García.  
Edurne Zubia Zubimendi, secretària judicial del Jutjat de Primera Instància número 18 de València, faig saber:  
Que en el judici a què es fa referència al marge s'ha dictat la resolució que té el text que, literalment, és com segueix:  
«Sentència número 000134/2011  
València, 13 de juny de 2011.   
Vistos per María Cecilia Torregrosa Quesa, magistrada jutgessa del Jutjat de Primera Instància número 18 de València, aquestes actuacions de judici ordinari número 1472/2010, seguits davant aquest jutjat a instàncies de Banco Español de Crédito, representat pel procurador Alonso Moreno Martínez, i assistit pel lletrat senyor Castellano Rausell, contra Josep Lluís Novo García, en situació processal de rebel·lia, per a reclamar 11.320,60 euros, d'acord amb els següents:  
  
Antecedents de fet  
Primer. El procurador esmentat, en la representació que exerceix, va presentar demanda contra els indicats demandats per a reclamar 11.320,60 euros, provinents de contracte de préstec i, admés a tràmit el procediment, se'n va donar trasllat al demandat perquè contestara la demanda en el termini de vint dies, i no ho ha fet, per la qual cosa fou declarat en rebel·lia, i s'ha assenyalat dia i hora per a la realització de l'audiència prèvia.  
Segon. Efectuada l'audiència prèvia, en què la part actora es va ratificar en la demanda i es va proposar una prova consistent en documents que foren admesos, les actuacions van quedar concluses per a sentència, de conformitat amb el que disposa l'article 429.8 de la Llei d'Enjudiciament Civil.  
Tercer. Que en la tramitació d'aquest procediment s'han observat les prescripcions legals en la matèria.  
Fonaments de dret  
Primer. La part demandant exercita acció de reclamació de quantitat, com a conseqüència d'un contracte de préstec subscrit amb Josep Lluís Novo García, en data 24 de novembre de 2006, pel qual deu la quantitat d'11.320,60 euros. El préstec es va concedir per un import de 10.607,87 euros, i se'n va pactar l'amortització en quotes mensuals de 220,20 euros cadascuna des del 24 de desembre de 2006 fins el 24 de novembre de 2011, amb un interés de nominal del 9 per cent anual i un interés de demora del 29 per cent anual.Davant l'incompliment dels demandats en el pagament del préstec, la demandant va procedir, conformement a l'establit en la pòlissa, al seu venciment anticipat, que presentava a dia del seu venciment, 24 de juliol de 2007, un saldo deutor a favor seu d'11.320,60 euros, en concepte de principal i interessos de demora pactats, que és la quantitat que es reclama.  
  
La part demandada no va comparéixer en les actuacions, i se la va declarar en rebel·lia.  
Segon. Havent estat declarada en rebel·lia la part demandada en el present procediment, i sent la rebel·lia una situació processal que no implica la conformitat amb les pretensions de la part actora (art. 496.2 de la LEC), subsisteix en aquesta l'obligació de provar l'acció plantejada, ja que conforme a l'article 217.2 del text esmentat, correspon a l'actor la càrrega de provar la certesa dels fets dels quals ordinàriament es desprenga, segons les normes jurídiques aplicables, l'efecte jurídic corresponent a les pretensions de la demanda;com s'ha fet.  
  
En efecte, la demandant va aportar a les actuacions documents que van acompanyar la demanda, com a documents número 1 a 4, pòlissa de préstec subscrita per les parts en data 24 de novembre de 2006, que acrediten la relació contractual existent entre elles.  
  
Davant l'incompliment per part del prestatari de les obligacions assumides, conforme a l'estipulat en la referida pòlissa, l'entitat prestadora va donar per vençut anticipadament el crèdit, que presentava a data 24 de juliol de 2007 un saldo deutor per import d'11.320,60 euros, tal com consta en la liquidació efectuada pel banc (documents número 5 i 6), i que és la quantitat reclamada en aquestes actuacions.Com a documents número 7 i 8 es van aportar telegrames dirigits al deutor notificant-li la resolució del contracte, i requerint-li el pagament.  
  
D'aquesta manera queda acreditada la certesa del deute en l'import reclamat, sense que els demandats hagen acreditat l'extinció de la seua obligació de pagament tal com els corresponia conforme a l'article 217.3 de la Llei d'Enjudiciament Civil.  
Per tot això, constant acreditada la certesa del deute, és procedent l'estimació íntegra de la demanda, seguint entre altres els articles 1088, 1091, 1254, 1255, 1258 del Codi Civil.  
Tercer. Conforme al que estableixen els articles 1100 i 1108 del Codi Civil i 576 de la Llei d'Enjudiciament Civil 1/2000, he de condemnar la part demandada al pagament de l'interès convingut o en defecte d'això l'interès legal d'aquesta quantitat des de la data de presentació de la demanda fins al seu pagament complet.  
Quart. A tenor del que disposa l'article 394.1 de la Llei d'Enjudiciament Civil, les costes processals haurà d'abonar-les la part demandada, en haver-se produït l'estimació íntegra de la demanda.  
  
Vistos els articles esmentats i tots altres que hi són aplicables de manera general i pertinent,  
Dispose  
Estime la demanda formulada pel Banco Español de Crédito, representat pel procurador Alonso Moreno Martínez, i condemne Josep Lluis Novo García, en situació processal de rebel·lia, una vegada siga ferma la sentència, a pagar al demandant la suma de 11.320,60 euros de principal i a pagar els interessos convinguts o, a falta de conveni, els legals d'aquesta suma des de la interpel·lació judicial i els condemne a més a les costes del judici; incloeu aquesta sentència en el llibre de sentències.  
  
Contra aquesta resolució es pot interposar un recurs d'apel·lació que cal interposar dins del termini de cinc dies des que es notifique.  
De conformitat amb el que estableix la disposició addicional 15ª de la Llei Orgànica del Poder Judicial, introduïda per la Llei Orgànica 1/2009, de 3 de novembre, per a admetre a tràmit el recurs d'apel·lació serà un requisit imprescindible que, quan s'anuncie o es prepare, s'haja consignat, a l'entitat Banesto i en el compte de dipòsits i consignacions d'aquest Jutjat i procediment, la suma de cinquanta euros (50 euros), fixant-hi com a concepte el «recurs 02 civil-apel·lació».  
Aquesta és la meua sentència, que jutjant en aquesta instància pronuncie, mane i firme».  
Publicació. La sentència anterior ha sigut donada, llegida i publicada pel magistrat jutge que la subscriu, que es trobava, en el dia de la data, amb assistència meua, celebrant audiència pública. En done fe.  
Atés que es desconeix el domicili o la residència actuals de la part demandada, Josep Lluis Novo García, s'ha disposat la fixació d'aquest edicte al tauler d'anuncis d'aquest jutjat, a fi que valga de notificació al demandat esmentat.  
  
València, 13 de juny de 2011.- La secretària judicial: Edurne Zubia Zubimendi.